דורון אגוזי

דורון אגוזי (נולד ב-25 באוקטובר 1980 במעברות) הוא קלע ישראלי.

ביוגרפיה

אגוזי החל להתאמן כנער במועדון הקליעה הפועל מעברות, והיה לחניכו של גיא סטריק.

הישגו הראשון בזירה הבינלאומית היה המקום הרביעי באליפות אירופה בירי ברובה אוויר, שנערכה בהונגריה ב-2004. בשנת 2005 זכה במקום השמיני באליפות אירופה בקליעה שנערכה בסרביה, בתחרות ירי משלושה מצבים מ-50 מטרים. הוא חזר על הישג זה באליפות אירופה שנערכה בגרנדה ב-2007, ובכך הבטיח את השתתפותו באולימפיאדת בייג'ינג.

באולימפיאדה דורג אגוזי במקום ה-41 בתחרות ברובה אוויר מ-10 מטרים, ובמקום ה-36 בתחרות בירי משלושה מצבים.

במקביל לאימוני הקליעה, עובד אגוזי במחלקת המחקר והפיתוח של מפעל התרופות "תרימה" בקיבוץ מעברות ולומד לתואר בהנדסת מכונות בטכניון.

קישורים חיצוניים

 
 ניר שועלי, "דורון אגוזי לא מחטיא את בייג'ינג", nrg, 14.5.2008.

קלעים ישראלים
ספורטאים אולימפיים ישראלים
משתתפים ישראלים באולימפיאדת בייג'ינג (2008)
מעברות (קיבוץ): אישים
קלעים באולימפיאדת בייג'ינג (2008)
ישראלים שנולדו ב-1980